આજે ત્રણ દિવસે એ અહીં આવ્યો હતો. એ એના પીએચ.ડીના થિસિસ માટે સર્ચ કરવા અહીં આવતો હતો. પણ બે-ત્રણ દિવસ માટે અચાનક બહાર જવાનું થયું હોવાથી એ ત્રણ દિવસથી અહીં આવ્યો નહોતો. આવીને તરત જ એણે એનું મેઈલ અકાઉન્ટ ઓપન કર્યું. ગુલાલ તરફથી આવેલો બ્લેન્ક મેઈલ જોઈ એ મનમાંને મનમાં હસ્યો. એણે તરત જ મેસેજ ટાઈપ કર્યો, ‘સોરી, ગુલાલ, ત્રણ દિવસ માટે બહાર ગયો હતો એટલે કોઈ કોન્ટેક્ટ ના કરી શકયો. તારી સાથે ચેટ કર્યા વગર ચેન નહોતું પડતું. એકેય કામમાં જીવ નહોતો લાગતો. શું તને એવું થતું હતું? અને ગુલાલના આઈ.ડી પર સેન્ડ કરી દીધો. પછી એ એના પીએચ.ડીના સર્ફિંગમાં ડૂબી ગયો. અલબત, મેઈલ અકાઉન્ટ મિનીમાઈઝ કરીને જ.